Matovič, Igor, podpredseda vlády a minister financií SR (2022-03-16):
Takže, choď si dať tabletku, tam vzadu dávajú. Že keď takýto zlodeji by znova prišli k moci, tak výdavkové stropy im nedovolia vykradnúť špajzu. Presne to, čo sa nám v podstate stalo, keď tento vagabund tu vládol aj s tou jeho bandou, kedy vlastne iné krajiny, keď bolo hojno, keď sme naozaj zažívali ešte pred päť, šesť, sedem rokmi, štyrmi roky obdobia po ekonomickej stránke, kde sa peniaze len tak sypali do štátneho rozpočtu, mzdy rástli, daňové príjmy prichádzali a oni jak po nebohom vždy do dna a ešte zadlžiť a zadlžiť. Ani jeden jediný rok v tých hojných časoch neboli schopní odložiť na horšie časy. A ten návrh zákona, a teda keď to hovorím, odpustite, takým, takým ľudovým spôsobom, tento návrh zákona, ktorý predkladáme, presne toto stráži. Má strážiť to biblické pravidlo v politike, že počas siedmych hojných rokov si plníme sýpky a myslíme na obdobie, keď jednoducho hojno nebude. A potom keď bude ťažko, tak z tých sýpok môžme brať a môžme si pomôcť ekonomike, aby sme, aby sme dokázali žiť. Títo ľudia ako Kamenický a spol. dvanásť rokov, Počiatek a neviem ktorý ešte, hocijaký zlodeji, čo tam boli za ministrov financií, dvanásť rokov len tunelovali, tunelovali, rozkrádali jak po nebohom. Za dvanásť rokov rozkradli 30 mld. eur, buď priamo, buď nepriamo cez svoje neschopnosti. A aby ste teda si to prepočítali, je to dva a pol miliardy ročne. Ak by sme dnes mali dva a pol miliardy k dispozícii, tak môžme robiť zázraky. Len títo ľudia spravili takéto škody na ekonomike a potom tu hovorí o tom, jak oni znižovali dlh. Skutočnosť je taká, že keď sme mali zadlženie najnižšie 27 % HDP, tak áno, znížili ho na 55 % HDP, ale to v tej ich chorej matematike z 27 na 55 to je znižovanie. Čiže o sto percent, v podstate na dvojnásobok zvýšili zadlženie Slovenskej republiky práve preto, lebo jednoducho bolo treba robiť biznis. Biznis pre seba, biznis pre Bödöra, biznis pre Širokého, Výboha a všetkých tých vagabundov, ktorí de facto sprivatizovali naše verejné financie, verejné zdroje, sprivatizovali pre nich políciu, prokuratúru, súdnictvo a jednoducho takýmto spôsobom nám ukradli štát. Jasné, že on sa tu zavzdušňuje, že sem príde, asi teda cíti to ako krivdu, že sme tu s ním, s jeho blahosklonným zlodejom nediskutovali o tom, ako nastaviť pravidlá zodpovedného spravovania verejných financií. Avšak pánboh nás ochraňuj, aby sme sa s ním radili, s človekom, ktorý bol dvanásť rokov súčasťou bandy, ktorá vo veľkom rozkrádala naše verejné zdroje a on si myslí, že my za ním budeme chodiť v hlbokom predklone a s ním tu strašne diskutovať o tom, ako teda chrániť verejné zdroje. Možno áno, že z capa urobiť záhradníka, že to by v tomto prípade teoreticky nám možno pomohlo, že by nám identifikoval diery. Ale skôr si myslím, že on by tam tie diery chcel vytvárať. Ale na druhej strane, keď možno niekto to cíti, že on sa vlastne zaujíma o ten návrh zákona preto, lebo asi si myslí, že keď raz bude vládnuť, tak by nechcel mať zviazané ruky, tak a keď toto by teoreticky bola pohnútka takýchto hlúpych postojov, tak chcem ho upozorniť, že to sa nestane. Môže slintať možno v poslaneckej lavici opozičnej, ale verím, že ako koalícia, aj budúce politické zodpovedné demokratické sily nikdy viac nedovolia, aby sa títo zlodeji, čo tu dvanásť rokov Slovensko vo veľkom rozkrádali, mohli dostať k moci a teoreticky tým pádom prišli k nejakému kontaktu s nejakými výdavkovými stropmi. Ich kontakt s výdavkovými stropmi bude dobrý maximálne tak v opozičných laviciach. Ale hovorím, Pán Boh ochraňuj Slovensko, aby to bolo niekedy ešte v pozícii ministra financií.